BILAG 22

Farvebestandighed over for kunstigt lys — prøvning med xenonbuelampe for advarselstrekanter

1. ANVENDELSESOMRÅDE

I dette bilag beskrives en metode til bestemmelse af farvebestandigheden af prøveemner af enhver art og i alle former for påvirkning fra en kunstig lyskilde, der er repræsentativ for naturligt dagslys (D65).

2. PRINCIP

Et prøveeksemplar af de emner, der skal prøves, udsættes for kunstigt lys under nærmere foreskrevne betingelser sammen med en nærmere angivet reference for blå uldstandardfarvninger.

3. REFERENCEMATERIALER

De farvebestandighedsniveauer, der er nævnt i dette bilag, opnås ved sammenligning med nærmere angivne blå uldstandardfarvninger, der udsættes for eksponering med henblik på kontrol af den maksimalt tilladte stråling som den maksimale kontrast, der er foreskrevet i dette FN-regulativ.

3.1. Blå uldstandardfarvninger, der er udviklet og fremstillet i Europa, identificeres ved tallene 1-8. Disse referencer er blå uldklude, som er farvet med de farvestoffer, der er anført i tabel A22-1. For prøvningsproceduren i dette regulativ beskrevet i dette bilag, vil kun de blå uldstandardfarvninger 5 og 7 blive anvendt, som beskrevet i tabel A22-1. Tabel A22-1 Farvestoffer til blå uldstandardfarvninger, reference 5 og 7 Reference Farve (Betegnelse for farveindeks) (1) 5 Cl Acid Blue 47 7 Cl Solubilised Vat Blue 5

4. GRÅSKALA

Gråskalaen til bestemmelse af ændringer i prøveemnernes farve ved farvebestandighedsprøver. De nøjagtige kolorimetriske forskrifter for skalaen findes i tillæg 1 til dette bilag.

4.1. Anvendelse af skalaen er beskrevet i punkt 2 i tillæg 1 til dette bilag.

5. XENONBUELAMPEAPPARATUR

Apparatet skal være enten en luftkølet eller vandkølet xenonbulampe, der kan eksponere prøveemner i overensstemmelse med EN ISO 4892-2.

5.1. Eksponeringsbetingelserne skal være i overensstemmelse med kravene i tabel A22-2. Tabel A22-2 Prøvningsparametre for kunstig vejrafprøvning Eksponeringsparametre Luftkølet lampe Vandkølet lampe Lys/mørke/vandoversprøjtningscyklus Kontinuerligt lys uden vandoversprøjtning Kontinuerligt lys uden vandoversprøjtning Sort standardtemperatur udelukkende i perioder med lys (47 ± 3) °C ved anvendelse af et sort standardtermometer (47 ± 3) °C ved anvendelse af et sort standardtermometer Relativ luftfugtighed ca. 40 % ca. 40 % Filtre Vinduesglasfiltre vedr. krav se punkt 5.2 Vinduesglasfiltre vedr. krav se punkt 5.2 Irradians (W/m2) kontrolleret ved: over en rækkevidde på 300-400 nm 42 ± 2 42 ± 2 over en rækkevidde på 300-800 nm 550 630 Bemærkning 1: Vand, der anvendes til oversprøjtning af prøveemnet, må højst indeholde 1 ppm kiseljord Højere niveauer af kiseljord kan gøre prøveemnerne plettede og skabe variation i prøvningsresultaterne. Vand af den krævede renhed kan opnås ved destillation eller ved en kombination af afionisering og omvendt osmose. Bemærkning 2: Mens niveauerne for irradians bør fastsættes til ovennævnte niveauer, vil variationer i filterets alder og transmissivitet og i kalibreringsvariationer generelt betyde, at strålingsfejlen vil være i størrelsesordenen ± 10 %.

5.2. Lyskilde Lyskilden skal bestå af en xenonbuelampe med en korreleret farvetemperatur på 5 500-6 500 K, hvis størrelse afhænger af den anvendte type apparatur. Xenonbulampen skal anvende filtre, der giver en rimelig simulering af solstråling filtreret med typisk vinduesglas. Tabel 3 viser de relative krav til spektral irradians for den filtrerede xenonbue. Det påhviler leverandøren af eksponeringsudstyret at sørge for den nødvendige certificering af, at de filtre, de leverer til brug ved de eksponeringsprøvninger, der er beskrevet i denne standard, opfylder kravene i tabel A22-3. Tabel A22-3 Relative krav til spektral irradians for vinduesglasfiltre a, b, c, d, e, som bruges med de xenonbueapparater, der anvendes i denne standard Bølgelængde for det spektrale båndpas λ i nm Minimum % (c) CIE Nr.85, tabel 4 plus vinduesglas % (d), (e) Maksimum % (c) l < 300 0,29 300 ≤ λ ≤ 320 0,1 ≤1 2,8 320 < λ ≤ 360 23,8 33,1 35,5 360 < λ ≤400 62,4 66,0 76,2 a Dataene i tabel A22-3 angiver irradiansen i det givne båndpas udtrykt som en procentdel af den samlede irradians fra 290 nm til 400 nm. For at efterprøve, om et bestemt filter eller sæt af filtre til en xenonbue opfylder kravene i tabel A22-3, skal den spektrale irradians fra 250 nm til 400 nm måles. Den samlede irradians i hver bølgelængde lægges derefter sammen og divideres med den samlede irradians fra 290 nm til 400 nm. b Minimums- og maksimumsdata i tabel A22-3 er baseret på mere end 30 målinger af spektral irradians for vand- og luftkølede xenonbuer med vinduesglasfiltre fra forskellige partier og med forskellig alder. Data for spektral irradians for filtre og xenon-lamper i overensstemmelse med fabrikantens anbefalinger vedrørende ældning. Efterhånden som der foreligger flere data om spektral irradians, kan der foretages mindre ændringer af grænseværdierne. Minimums- og maksimumsdataene er mindst tre-sigma grænserne fra gennemsnittet for alle målinger.

5.3. Lyseksponeringsækvivalenter for blå uldstandardfarvninger for farveægthed for eksponering med en xenonbuelampe Tabel A22-4 Blå uldstandardfarvning Blå uldstandardfarvning 420 nm 300 nm-400 nm Nr. kj/m2 kj/m2 5 L6 340 13 824 7 L8 1 360 55 296

For farveændring på trin 4 på gråskalaen

6. PROCEDURE (BLÅ ULDSTANDARDFARVNINGER)

6.1. Prøveeksemplarerne placeres i apparaturets holdere og de eksponeres kontinuerligt for vejrpåvirkning ved hjælp af metoden beskrevet nedenfor.

6.2. Samtidig eksponeres de blå uldstandardfarvninger, der er placeret på pap, en tredjedel af hver af dem tildækkes.

6.3. Kun en side af prøveeksemplarerne skal udsættes for vejrpåvirkninger og lys.

6.4. Mens prøveeksemplarerne tørrer, må luften i prøvekammeret ikke fugtes. Bemærk: De faktiske forhold for prøvningen af vejrbestandighed afhænger af, hvilken type prøvningsapparatur der anvendes.

6.5. Inden de prøvede prøveeksemplarer monteres for analyse, tørres de i luft ved en temperatur, der ikke overstiger 60 °C.

6.6. De eksponerede blå uldstandardfarver tilklippes og monteres, således at de højst måler 15 mm × 30 mm; der monteres en på hver side af den del af den oprindelige prøve, der er blevet klippet i den samme størrelse og form som prøveeksemplarerne.

6.7. Ueksponerede prøver af det oprindelige stof, der er identiske med dem der prøves, kræves som reference til sammenligning med prøveeksemplarerne under vejrpåvirkningen.

(1) Farveindekset (tredje udgave) udgives af The Society of Dyers and Colourists, PO Box 244, Perkin House, 82 Grattan Road, Bradford BD1 2JB, Det Forenede Kongerige, og af The American Association of Textile Chemists and Colorists, PO Box 12215, Research Triangle Park, NC 27709-2215, USA.

(c) Minimums- og maksimumskolonnerne vil ikke nødvendigvis udgøre 100 %, fordi de repræsenterer minimum og maksimum for de anvendte data. For enhver individuel spektral irradians vil den beregnede procentdel for båndpassene i tabel A22-3 udgøre 100 %. For hver enkelt xenonbuelampe med vinduesglasfiltre skal den beregnede procentdel i hver båndpas ligge inden for minimums- og maksimumsgrænserne i tabel A22-2. Prøvningsresultaterne kan forventes at variere mellem eksponeringer ved hjælp af xenon-buelamper, hvor den spektrale irradians afviger så meget, som måletolerancerne tillader det. Kontakt fabrikanten af xenonbue-lampen for specifikke data for spektral irradians for xenonbuen og de anvendte filtre.

(d) Dataene fra tabel 4 i CIE nr. 85 plus vinduesglas er blevet fastlagt ved at multiplicere dataene fra tabel 4 i CIE nr. 85 med den spektrale transmission for 3 mm tykt vinduesglas (se ISO 11341). Disse data er målværdier for xenon-bue med vinduesglasfiltre.

(e) For CIE 85 tabel 4 plus vinduesglas er UV-strålingen fra 300 nm-400 nm typisk omkring 9 % og den synlige irradians (400 nm-800 nm) er typisk omkring 91 %, når den udtrykkes som en procentdel af den samlede irradians fra 300 nm-800 nm. Procentdelen af UV-stråler og synlig irradians på prøver, der eksponeres i xenonbuelamper, kan variere som følge af antallet og refleksionsegenskaberne for de eksponerede prøveemner.